**Ministru kabineta rīkojuma projekta "Par Evitu Simsoni" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Valsts civildienesta likuma 11. panta trešo daļu pārraudzībā esošas iestādes vadītāju amatā ieceļ ministrs pēc apstiprināšanas Ministru kabinetā.Lai atbilstoši Valsts civildienesta likuma 11. panta trešajai daļai apstiprinātu Evitas Simsones kandidatūru iecelšanai Nodarbinātības valsts aģentūras direktora amatā, ir sagatavots Ministru kabineta rīkojums “Par Evitu Simsoni”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par Evitu Simsoni” (turpmāk – rīkojuma projekts) paredz apstiprināt Nodarbinātības valsts aģentūras direktora vietnieces Evitas Simsones kandidatūru iecelšanai Nodarbinātības valsts aģentūras direktora amatā. 2016.gada 8.septembrī ar Nodarbinātības valsts aģentūras direktori Inesi Kalvāni tika izbeigtas valsts civildienesta attiecības, kā rezultātā ar 2016.gada 9.septembri ir vakants Nodarbinātības valsts aģentūras direktora amats. Lai nodrošinātu kvalitatīvu Nodarbinātības valsts aģentūras funkciju izpildi, ievērojot labas pārvaldības principus un civildienesta uzdevumu efektīvu izpildi, kā arī, ņemot vērā E.Simsones izglītību, profesionālo kvalifikāciju, zināšanas un prasmes, būtu lietderīgi lemt par E.Simsones kandidatūras apstiprināšanu Nodarbinātības valsts aģentūras direktora amatā.E.Simsones Rīgas pedagoģijas un izglītības vadības augstskolā iegūtais sociālo zinātņu bakalaura grāds psiholoģijā, profesionālās zināšanas un pieredze darba plānošanā un uzraudzībā ir atbilstoša iestādes vadītāja pienākumu izpildei. Kā būtiskāko priekšrocību jāmin E.Simsones ilggadējo pieredzi Nodarbinātības valsts aģentūras Cēsu filiāles vadītāja amatā, iegūstot praktisku pieredzi nodarbinātības veicināšanas un bezdarba samazināšanas jomā, kā arī Eiropas Savienības fondu projektu ieviešanā. Minētā praktiskā pieredze vadošos amatos valsts pārvaldē un praktiskajā pakalpojumu ieviešanā ir būtiska priekšrocība Nodarbinātības valsts aģentūras attīstības plānošanā un mērķu sasniegšanā. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Evita Simsone ir piekritusi iecelšanai Nodarbinātības valsts aģentūras direktora amatā. |

*Anotācijas II – VII sadaļa – projekts šīs jomas neskar.*

Labklājības ministrs J.Reirs

15.12.16. 08:20

293

Z.Balode, 67021635

Zane.Balode@lm.gov.lv